ACN Vilanova i la Geltrú 08-06-2019 8:49 Lectures 2278\nUn homenatge al paper de les dones en la música tradicional, espectacle inaugural del 39è FIMPT. FIMPT\nL'espectacle ‘La música dona’ obrirà el proper 14 de juny la 39a edició del FIMPT, el Festival Internacional de Música Popular i Tradicional de Vilanova i la Geltrú. La Cobla Maricel i la formació grallera Clau de Mar estrenaran al Teatre Principal una producció que homenatja la música, la cançó i la dansa com a elements “indispensables” de la vida, i reivindica el paper de la dona en el món de la música tradicional. La direcció destaca que aquest espectacle inaugural reitera l'aposta de convertir el festival en una plataforma per donar a conèixer els músics del país que es dediquen a l’estil tradicional. El FIMPT s’allargarà fins el 16 de juny a diversos espais de la ciutat.\nPer altra banda, el certamen vilanoví segueix mantenint també la vessant internacional, amb l'Amsterdam Klezmer Band i el xou del cantautor eslovè Magnífico com a grans caps de cartell, ja presentats. Els holandesos presentaran divendres 14 a la plaça del Port un espectacle de música eclèctica, mestissa, entre el funk, el balcànic tradicional i la música gitana.\nEl seu repertori combina les melodies i cançons tradicionals de klezmer amb influències d'Europa oriental, elements de jazz contemporani, ska, hiphop i música de ball. Dissabte, també a la plaça del Port, Magnífico presentarà el seu darrer treball, ‘Challatan de Balkan’, que combina la música llatina, el reggae, el surf i la música tradicional dels Balcans.\nLa programació del FIMPT es complementa amb altres activitats, com la cercavila i el concert vermut de dissabte matí, amb l'alumnat de l'Escola Conservatori de Música Mestre Montserrat i la formació Punt de Malura. També hi haurà les actuacions prèvies de petit format a la plaça del Port per part de la Fimpteca, mentre que diumenge al matí obrirà el Firasac, la trobada oberta a músics de sac de gemecs, flabiol i tamborí.\nArrodoneixen el festival els concerts de Clàudia Cabero, guanyadora del concurs SONS de la Mediterrània 2018, El grup de l'Empordà La Puça, l'acordionista Guillem Anguera, i Karlos Subijana, professor de txalaparta, alboka i txirula a l'Academia Municipal de folklore de Vitoria Gasteiz. Tots els concerts del Festival són gratuïts, excepte l’espectacle inaugural.


La Fundació Conservatori Liceu i la Zhong-Xi-Qiao Asociación Intercultural presenten el Concurs Internacional de Música Xina-Espanya Edició 2020 Violí – Fundació Conservatori Liceu\nLa Fundació Conservatori Liceu i la Zhong-Xi-Qiao Asociación Intercultural presenten el Concurs Internacional de Música Xina-Espanya Edició 2020 Violí\nLListat de Concursants que passen a la segona fase.pdf >>\nLlistat de resultats i premis >>\nEl concurs, que es celebrarà en format virtual, és fruit de la col·laboració existent entre les dues entitats\nLa Fundació Conservatori de Liceu i la Zhong-Xi-Qiao Associació Intercultural, com a part de la seva col·laboració institucional i amb l’objectiu de promoure l’intercanvi cultural, l’excel·lència musical i la internacionalització presenten el Concurs Internacional de Música Xina-Espanya – edició 2020 Violí (concurs que serà en línia) que tindrà lloc del 20 al 27 de juliol de 2020.\nEl Concurs té com a objectiu reafirmar el valor i la necessitat de l’art en temps tan difícils com els de la pandèmia actual. Reforçar el valor de la música com una eina de creativitat i un element transformador de la societat i d’unió entre cultures tan diferents. Per primera vegada en una plataforma digital es trobaran grans professors i joves violinistes, en un escenari en línia en què podran mostrar el seu talent i intercanviar diferents punts de vista. Els instrumentistes de diferents categories es coneixeran, aprendran, i creixeran junts, aprofundint la relació i la comprensió mútua.\nEl concurs serà presidit per la Dra. Maria Serrat Martin, directora general de la Fundació Conservatori Liceu, i tindrà el patrocini d’honor de IESTA Beijing Musical Instruments Co, Ltd. El jurat està integrat per figures de primer nivell d’Europa i Àsia com Corrado Bolsi, cap de Departament de Corda i professor del Conservatori Liceu; Jordan Tejedor, professor del Conservatori de Liceu; Mark Messenger, cap de Departament de Corda del Royal College of Music de Londres; Lin Wei, fundadora i presidenta de la Fundació de Música LIN; Yao Ji, fundadora de HIMA Academy a Islàndia; Xie Nan, cap del Departament de Violí al Conservatori Central de Música de la Xina; i Liu Jing, assistent de solista de violins segons a l’Orquestra Simfònica del Gran Teatre de Liceu. El concurs comptarà amb la supervisió de Yang Jiuhua, professor de violí i Vicedirector del Conservatori de Musica de Zhejiang, Xina.\nTenint en compte la situació de la pandèmia i amb l’objectiu que el Concurs arribi a la major quantitat músics de tot el món i poder-los oferir un escenari i una oportunitat per compartir el seu talent, es preveuen cinc categories diferents de participació. La participació i inscripcions es realitzaran de forma virtual i estaran obertes fins al pròxim 19 de juliol de 2020.\nEl concurs és part de les activitats que la Fundació Conservatori Liceu realitza des de fa anys amb institucions homòlogues a la Xina i que han permès el desenvolupament d’activitats com la presentació de l’òpera Der Schauspieldirektor de Mozart a Beijing i altres ciutats xineses, la presentació de la Zhejiang Youth Orchestra a l’Auditori de Conservatori al 2018 així com els músics provinents de la Xina que en aquests anys han realitzat la seva formació musical a Barcelona en els nostres programes d’estudis superiors i Màsters.\nEl concurs està dividit en 2 categories: la categoria A, estudiants de centres d’ensenyament de música oficials (conservatoris de música de grau professional, superior i postgrau), en les subcategories de 12-18 anys i a partir de 19 anys, i la categoria B, que es dedica a estudiants que no estiguin estudiants en centres de música oficial però que siguin apassionats de la música i del violí, en les subcategories de 7-12 anys i de 13-19 anys. Els interessats, d’acord amb la categoria específica en la que participin, hauran de pujar un vídeo a Youtube amb la seva interpretació de l’obra. La quota d’inscripció és de 70 euros.\nPel què fa als premis, cada categoria tindrà 6 premiats i 6 finalistes, a més del reconeixement certificat de la feina dels professors dels guanyadors. La dotació econòmica serà de 500€, 375€, 250€, 125€ i 100€ respectivament, del primer al cinquè premi, a més d’un certificat oficial i d’una invitació a actuar a la gala final del concurs (on es realitzarà l’entrega de premus) i d’altres premis menors.\nPodeu consultar les bases i el full d’inscripció del concurs aquí:\nConcurso Internacional de Múisca China-España


IMPO > Notícies > Entrevista a Mª Isabel Fernández\nEMPRÈN | 11-04-2018\nUna jove veterinària que ha decidit fer un pas endavant i posar en marxa la seva idea de negoci\nMª Isabel Fernández és Llicenciada en Veterinària. Es considera veterinària vocacional, no recorda haver pensat mai en una altra professió que no fos aquesta. Gaudeix amb el seu treball i la seva família i es considera una persona molt adaptable a les circumstàncies del moment.\nAl quedar-me a l'atur, vaig haver de replantejar-me la meva vida laboral d'alguna manera, que a més em permetés una bona conciliació familiar, i em vaig adonar, per la meva pròpia experiència, que les clíniques veterinàries, en tenir poc personal, tenen problemes per suplir els uns als altres en cas de vacances, assistència a congressos o baixes laborals, així que vaig pensar en oferir aquests serveis, així com formació en diversos camps de la veterinària, sobretot a ATV.\nSí. Per sort, des de que vaig acabar la carrera no m'ha faltat la feina, així que conto amb més de 11 anys d'experiència en clínica.\nAra que ja has començat el negoci, quines són els teus propers passos?\nEls meus propers passos són donar-me a conèixer, per poder prestar aquest servei cada vegada a més clíniques i sobretot seguir formant-me i mantenir-me en actiu, ja que és imprescindible en aquest sector.\nEl meu consell és que un cop ja es té clar, s'assessorin bé i es demani ajuda a les parts del procés en què es necessiti, ja que de vegades tota la paperassa pot ser dur, i un cop aconseguit i començat el negoci, moltes ganes per treballar i millorar, per anar creixent a poc a poc fins als objectius de cada un.\nSi vols possar-te en contacte amb Mª Isabel Fernández:\nCorreu electrònic: m.isabelfernandez@cloud.com\nTelèfon: 606 633 269\nRecorda: Des de l'Unitat de Foment Empresarial d'IMPO, t'ajudem en l'assessorament i consolidació de la teva empresa. Si vols més informació, mira't l'apartat EMPREN a la nostre web.


Presentació de la 2a fase de la Champions League – Club Natació Terrassa\nPresentació de la 2a fase de la Champions League\nSet 10, 2019 Jaume Vidal General, Secció de Waterpolo\t0 comments presentació 2a fase champions league waterpolo\nPresentació de la segona fase de la Champions League de waterpolo\nL’Estrasburg francès, el VK Sabac serbi i l’Steaua de Bucarest romanès, contrincants de l’equip de Dídac Cobacho\nEl CN Terrassa serà la seu del grup E de la segona fase de la Champions League de waterpolo que se celebrarà del 13 al 15 de setembre. Serà el primer cop a la història de l’entitat que el club organitzarà una fase de la màxima competició continental, després que la temporada passada n’acollís un partit, la tornada de l’eliminatòria de la tercera fase contra el Brescia italià. L’esdeveniment ha estat presentat aquest matí en una roda de premsa que ha comptat amb la presència del president del club, Jordi Martín; del regidor d’Esports de l’Ajuntament de Terrassa, Miguel Ángel Moreno; i de l’entrenador del sènior masculí de waterpolo del club, Dídac Cobacho. També hi han assistit els jugadors de l’equip i una representació dels vint-i-cinc socis més antics de l’entitat.\nUn club amb capacitat organitzativa\nAl seu torn, Miguel Ángel Moreno ha agraït al club “la seva disposició i esforç per acollir una competició internacional, cosa que posa de manifest de nou la capacitat organitzativa de l’entitat”. El regidor d’Esports ha afirmat que l’equip de govern comparteix amb el club aquesta voluntat de projectar la ciutat a través de l’esport d’alt nivell. Moreno ha descrit el club com un “referent i una potència del waterpolo estatal” i ha desitjat una bona estada a la ciutat als tres equips estrangers que la visitaran.\nGrup equilibrat i obert\nFinalment, el tècnic Dídac Cobacho ha assegurat que, vist el grup, l’objectiu és lluitar “no només per passar ronda, sinó també per quedar primers”. L’entrenador egarenc ha detallat que el grup no inclou cap equip potentíssim, de manera que és “equilibrat i obert”. “Però estem parlant de la Champions i pot passar de tot, pots acabar líder o quedar fora”.\nEl CN Terrassa debutarà divendres contra l’Steaua de Bucarest, “un equip que va jugar l’any passat la lligueta de la Champions, fet que sempre t’aporta molta experiència, malgrat que enguany no s’ha reforçat excessivament”. Quant al Sabac serbi, Cobacho ha explicat que es tracta d’un conjunt “jove, ràpid i que no es juga res, atès que és un nouvingut a la Champions. Està intentant aglutinar els jugadors del Partizan, un club històric del país i del waterpolo europeu”. Els egarencs s’enfrontaran als serbis dissabte en un matx que el tècnic terrassenc ha qualificat com a “clau”. El diumenge, el rival serà l’Estrasburg, “el campió francès, un equip seriós, que sap portar el ritme del partit i que defuig el joc ràpid. És un conjunt consistent, farcit de jugadors croats i serbis nacionalitzats, que ja ens va guanyar l’any passat”.\nCobacho creu que el fet de jugar a casa ha de ser fonamental. “Som el CN Terrassa, tenim 17.000 socis i comptem amb gent que viu el waterpolo. La graderia sempre ha respost i ara és el moment de tornar tot el que ells ens donen”. El tècnic ha manifestat que l’equip arriba “en bon estat” a la cita i que toca fer valer l’experiència europea acumulada la temporada passada.\nDebut contra l’Steaua romanès\nEl conjunt de Dídac Cobacho, que encara la cinquena participació de la història del club a la Champions League, debutarà el divendres 13 contra l’Steaua de Bucarest romanès a les 19.00h. L’endemà, dissabte 14, a les 18.00h, s’enfrontarà contra el VK Sabac serbi i el diumenge 15 tancarà la fase contra l’Estrasburg francès (12.00h). Els egarencs i els francesos s’estrenen en aquesta fase de la competició, mentre que els serbis hi accedeixen com a segons classificats del grup A i els romanesos com a quarts classificats del grup B de la primera fase celebrada del 29 d’agost a l’1 de setembre.\nTots els partits podran seguir-se per streaming a través de LEN TV en l’enllaç següent:\nTres grups més\nLa segona fase de la Champions League contempla tres grups més. El C aplegarà el Brescia italià, el Lokomotiv Tbilisi georgià, el CN Barcelona i el CSM Oradea romanès, que exercirà d’amfitrió. L’OSC Potsdam alemany, el Sintez Kazan i el Dynamo de Moscou russos i l’OSC Budapest hongarès, que acollirà la fase, formen el grup D, i el Vouliagmeni grec, el Jadran Split croat, el Pays d’Aix Natation francès i l’Estrella Roja integren el grup F, que tindrà lloc a Belgrad (Sèrbia). Els dos primers de cadascun dels quatre grups accediran a la tercera fase, que es desenvoluparà en format d’eliminatòria d’anada i tornada el 21 i el 25 de setembre.\n+ CALENDARI ÍNTEGRE DE LA COMPETICIÓ\n+ SEGUIMENT DELS PARTITS PER STREAMING\nA la tercera fase de la Champions League!\nCampiones d’Europa Júnior!\nDescalzi, Domene i Montoya, campiones d’Europa Júnior de waterpolo!


Algunes persones presenten hipersensibilitat a aquesta proteïna. La majoria de vegades la hipersensibilitat es manifesta de forma immediata com urticària de contacte i/o asma i/o rinoconjuntivitis. Quan hi ha una exposició massiva per exemple amb material medicoquirúrgic ja sigui durant la pràctica d’exploracions mèdiques o d’intervencions quirúrgiques, el quadre pot ser molt greu.\nSi les provés que us fan demostren que teniu hipersensibilitat a aquest producte: EVITEU TOTALMENT EL CONTACTE AMB EL LÀTEX.\nMoltes persones al·lèrgiques al làtex també són al·lèrgiques a aliments d'origen vegetal. Aquest fenomen de reactivitat creuada afecta aproximadament a un 50% dels pacients al·lèrgics al làtex i d'aquí que s'hagi descrit "la síndrome làtex-fruita". Les persones al·lèrgiques al làtex poden presentar símptomes al menjar castanya, plàtan, advocat, kiwi o altres fruites d'origen tropical. Aquest fenomen de reacció creuada es deu a que les proteïnes al·lergèniques del làtex estan presents a diverses fruites.\n1. El tractament més eficaç és evitar els productes que contenen làtex i la identificació individualitzada per cada pacient d'aquells aliments que poden causar una reacció al·lèrgica per reactivitat creuada. En el cas de nadons al·lèrgics, les farmàcies disposen de xumets i tetines de silicona.\n3. La dermatitis de contacte es tracta amb corticoesteroides tòpics i antihistamínics orals per disminuir la pruïja.\n4. L'al·lergòleg pot indicar una immunoteràpia amb làtex a aquells malalts amb al·lèrgia al làtex, del tipus mediada per IgE,que no puguin evitar del tot el contacte directe o indirecte amb productes que continguin làtex.\nCircuits, mànegues, manxes i bosses de ventilació\nSondes naso-faríngies i oro-faríngies


Serveis i instal·lacions Apartaments Kosidlo, Platja d’Aro (Costa Brava)\nAls Apartaments Kosidlo procurem que els nostres clients obtinguin la màxima comoditat i gaudeixin del millor servei durant la seva estada a Platja d’Aro. Per això els oferim un tracte cordial, familiar i professional i els proporcionem apartaments amb tots els serveis, ben situats i degudament preparats per assegurar que passin les millors vacances a la Costa Brava.\nEls apartaments estan organitzats en petites comunitats envoltades de jardins i tots ells es troben a pocs metres del centre de Platja d’Aro. Aquesta situació els fa perfectes per gaudir de la tranquil·litat necessària d’unes vacances de relax i, al mateix temps, permet aprofitar la màgia i ambient de la Costa Brava i del centre de Platja d’Aro, on s’arriba a peu donant un petit passeig i on es troben tots els serveis i activitats d’oci: les botigues amb les últimes tendències, els bars, supermercats, cines, restaurants, farmàcies, etc.\nA més, amb l’objectiu de fer que els nostres clients se sentin com a casa i que les seves vacances siguin d’allò més pràctiques, a Apartaments Kosidlo els oferim tot tipus de serveis propis al mateix complex turístic. Tot preparat per satisfer les seves necessitats i aconseguir que tan sols es preocupin de gaudir de les vacances al màxim!\nDisposem d'una piscina climatitzada per als apartaments Margarita –Sabina-Pinell amb plaques solars per a petits i grans i això convida a realitzar els primers banys estiuencs a partir de Setmana Santa. La piscina es troba envoltada d'un preciós jardí amb palmeres, oliveres i magnòlies.\nAl nostre complex d’apartaments a Platja d’Aro trobareu un parc privat on podreu gaudir de fantàstics jardins i arbres fruiters, ideat perquè sigui especialment agradable per relaxar-s’hi i refrescar-se. Podeu aprofitar l’espai enjardinat de Kosidlo per descansar i fer la migdiada després de la platja o per llegir tranquil·lament estirats a la gespa.\nEl servei de manteniment dels Apartaments es cuida del manteniment dels jardins comunitaris i vetlla perquè el parc estigui sempre a punt per als nostres clients.\nEls apartaments Margarita-Sabina-Pinell tenen una piscina agradable on els clients podran gaudir d’un bany refrescant. La zona de gespa és ideal per a gaudir d’una migdiada ben merescuda. O simplement passejar pels nostres jardins amb les seves palmeres, arbustos i arbres de tarongers i llimoners.\nGaudeix d’una agradable vetllada a la zona de barbacoa al jardí dels apartaments Ocean-Canada. Els apartaments estan situats en una zona tancada per a garantir la seguretat dels més petits.\nA Margarita, Sabina i Pinell, tots els apartaments disposen de un pàrquing numerat amb fàcil accés. L’entrada És de 24 hores. Es facilita a tots els clients una clau magnètica.\nAl Ocean i Canada disposem d’una zona comú on durant els mesos de temporada baixa es pot aparcar el cotxe. En temporada alta i per per motius de capacitat el pàrquing esdevé de pagament.\nComerços i locals d’oci\nPlatja d’Aro és un dels pobles més comercials i animats de la Costa Brava. La proximitat dels nostres apartaments al centre del poble us permetrà gaudir de les facilitats a nivell lucratiu i d’oci que ofereix la vila, on trobareu supermercats, botigues obertes els 365 dies de l’any, cinemes, bowling, restaurants, farmàcies, i tot allò que pugueu necessitar per a les vostres vacances.\nA més, recordeu que hi podeu anar caminant per l’avinguda principal o seguint el Passeig Marítim, a només 300m dels apartaments, aproximadament.\nEls apartaments Margarita - Sabina - Pinell disposen d'una área de Barbacoas disponible per tots los clients, on podreu preparar picnics de carn a la brasa, peix o verdures.\nEls apartaments Ocean i Canada també disposen d'un espai per fer barbacoas, ideal per fer dinars amb família.\nDisposem d'unes modernes màquines Miele on vostè amb una senzilla fitxa que l'hi facilitarem a la recepció, pot fer la seva bugada tranquil·lament mentre espera prenent el sol.\nServei de tovalloles de platja\nDeixeu la tovallola a casa, i aprofiteu la platja amb la màxima comoditat! Als Apartaments Kosidlo us oferim un servei de tovalloles de platja, perquè us despreocupeu dels estris de platja durant la vostra estada a la costa mediterrània.\nAviseu-nos quan feu la reserva i us prepararem una tovallola que podreu usar durant totes les vostres vacances.\nTots els apartaments disposen de caixa forta.


"Envellir al segle XXI. Quan la qualitat és més important que la quantitat".\nLes professores de Blanquerna Salut Dra. Isabel Pérez i Dra. Mercè Sitjà (també alumni de Fisioteràpia de la 1a. promoció), parlen de l'envelliment en un article publicat a la Revista de Blanquerna - URL.\nL'envelliment és un procés que forma part de l'etapa final de la vida i que sovint s'ha associat a aspectes negatius com ara la malaltia i la mort. Avui dia, però, cada cop es fa més difícil consensuar què vol dir fer-se gran. Els experts distingeixen entre edat cronològica i biològica per explicar que l'envelliment no s'inicia en el mateix moment per a tothom. I parlen d'envelliment òptim per incidir que és més important la qualitat en els anys de vida que no pas la quantitat. Sigui com sigui, arribar als 80 anys en bones condicions físiques i psíquiques és cada cop més la norma i no pas l'excepció. Tot apunta que cada vegada anirem sumant més anys de vida, de manera que la prevenció és clau per fer-ho de manera saludable.\nCom s'aconsegueix un envelliment actiu i satisfactori? Què vol dir fer-se gran en el segle XXI? Com s'afronta el pas del temps? Reflexionem de tot plegat amb especialistes en els àmbits de la Salut, l'Educació i la Comunicació.\nUs convidem a llegir l'article al següent enllaç: Envellir al segle XXI. Quan la qualitat és més important que la quantitat.


Goma gellan, Sosa\nSelect Store: Cat · Esp Eng\nFàbriques i delegacions\nFood Service Premium\nLes nostres aules\nLes nostres demos\nEls nostres tècnics\nCalendari de demos\nReceptes i vídeos\nPer tècnica i aplicació\nPer familia de productes\nPolisacàrid obtingut per la fermentació d'un bacteri.\nMode d'ús: Aplicar a temperatura ambient, portar a 80ºC millor bullir.\nAplicació: Qualsevol tipus de líquid.\nObservacions: Gel rígid que resisteix temperatura.\nElaboracions: Làmines / Raviolis / Gelatines d'oli / Farcits de croissant / Daus de plum cake\nDosificación: 10-20 g/kg\n58050117 500 g\n58070117 10 kg\nSosa Ingredients SL és un dels principals fabricants d'ingredients de primera qualitat per a la gastronomia i la pastisseria a Espanya. L'empresa va començar l'any 1967 com una empresa familiar produint galetes artesanals i productes tradicionals catalans de Nadal. A poc a poc i per aquest ordre va anar introduint en la seva gamma de productes els ingredients per a gelats, fruits secs, liofilitzats, texturitzants, extractes naturals de plantes, aromes naturals i molts altres. Actualment Sosa exporta a més de 50 països, el seu objectiu principal és ampliar i millorar constantment les línies de productes, donant sempre prioritat a l'alta tecnologia i la innovació aplicades al món gastronòmic.\nGelificant vegetal, Sosa\nGoma aràbiga Sosa\nMacarrones de Soja · Goma Gellan · Texturizantes\nGelatina de Aceite Oliva · Goma Gellan · Texturizantes\nGelificado de Fruta para Massa de Bollería · Goma Gellan · Texturizantes\nLa goma Gellan és un polisacàrid que va ser introduït en l'elaboració d'aliments a la fi de 1990. Gellan s'obté d'una forma semblant a Xantana per fermentació d'un bacteri, en aquest cas, Sphingonomas Elodea. La goma Gellan té dos tipus bàsics: la Gellan LA i la Gellan HA corresponent a low acyl o high acyl. La forma més utilitzada en la gastronomia és la Gellan LA, si bé hi ha al mercat diferents nivells de duresa en aquest gel segons les marques. En qualsevol cas sempre es tracta de la versió LA que és la resistent a la calor. De tota la família de gelatines, és la que fa una gelatina més dura, ideal per laminar o fins i tot ratllar. S'ha de barrejar a temperatura ambient i dur a uns 80ºC (millor bullir), perquè gelifiqui a uns 60ºC. Si no arriba a aquesta, actua com a espessidor. Cal destacar que com més concentració de sals hi ha al mitjà a gelificar més problemes d'hidratació té Gellan, arribant a l'extrem de no aconseguir-la ni amb una ebullició prolongada de la mescla. L'addició de segrestants com el citrat sòdic ens pot ajudar a regular la temperatura necessària per a la hidratació. Per a un bon resultat final s'ha de bullir tota la barreja, perquè si deixem una part per afegir més tard no s'hidrata (com passa amb els gels elaborats amb Agar). Resisteix bé mitjans àcids. És molt resistent a la calor, aguanta fins i tot la planxa, forn o flama directa, durant un temps breu. Forma una gelatina termo reversible i molt elàstica, amb un tall molt net. Dóna una textura semblant a Agar, (encara que en una concentració de 5g per litre, la gelatina resultant és 8 vegades més ferma que la Agar). No té problemes amb el sucre, a concentracions de fins a un 60% segueix gelificant, obtenint un gel més elàstic i menys ferm. Necessita un mínim d'un 80% d'aigua per actuar. Ideal per elaborar làmines, raviolis, gelatina d'oli d'oliva i, sobretot, farcits de croissant, daus de plum cake etc.\nGELIFICANTS: Dins d'aquest grup, trobem una gamma de substàncies que ens permeten elaborar gelatines, que de fet, s'utilitzen en la producció d'aliments elaborats. La majoria són productes que s'utilitzaven des de temps immemorials i que ara s'han extret i desodoritzat perquè no aportin cap sabor als gels desitjats. El que els diferencia, bàsicament, és la textura (més tova, més dura, més trencadissa...) i la temperatura posterior de gelificació. La gamma de gelificants Sosa Ingredients abasta des dels gelificants purs fins a les mescles que aprofiten al màxim les possibilitats de la gelificació i permeten les aplicacions més especials.\n938 666 111\n(+34) 938 666 094\nOficines i delegacions\n© 2005 - 2019 Sosa


El Périgord, una França màgica - Club del Viatger\nDel 11 al 15 d’octubre 5 dies / 4 nits\nLa regió del Périgord és l’autèntica França profunda i en ella es troben tots els principals valors del nostre país veí: la seva història, el seu patrimoni cultural, les seves especialitats gastronòmiques, els paisatges verds sembrats de castells i els seus poblets típics i molt ben cuidats que donen com a resultat una terra que ens fascinarà i ens deixarà un record inesborrable. Hi ha poques regions de França que mantinguin el tipisme i el caràcter del Périgord i poden estar segurs que aquesta escapada al cor de França serà un festival pels seus sentits.\nDe camí a Sarlat - La - Canéda\nBen aviat al matí, sortida en autocar des dels punts habituals de recollida del Club del Viatger en direcció cap a França. A bord, servirem un bon esmorzar amb cafè. Pel camí, deixarem a un costat les ciutats de Carcassonne, Toulouse i Montauban per arribar finalment a Sarlat-la-Canéda.\nEl dinar d’avui consistirà en un aperitiu amb Champagne i un simpàtic pícnic en una àrea de descans de l’autopista més amunt de Toulouse. Arribarem a Sarlat-la-Canéda i anirem cap a l’Hotel Plaza Madeleine de 4 estrelles amb una magnífica situació a tocar del centre medieval de la ciutat.\nDesprés d’ocupar les habitacions i de refrescar-nos, anirem a peu cap al centre d’aquest preciós poble per fer una passejada guiada pel seu centre històric. Aquesta bonica població és la capital del Périgord Negre i el seu centre turístic per excel·lència. Passejarem pels seus carrers i places medievals com la plaça del Mercat de les Oques, visitarem la catedral i comprovarem que Sarlat té una de les concentracions més importants de monuments històrics o classificats per metre quadrat de tot França. És per això que l’estat francès va classificar Sarlat com a “Ville d’Art et d’Histoire” (Ciutat d’art i història).\nAcabada la visita, anirem a sopar a un restaurant de la ciutat i tornarem a l’hotel per descansar.\nJardins d’Eyrignac i els Châteaux de Beynac\nDesprés d’esmorzar sortirem en autocar cap al nord per visitar els Jardins d’Eyrignac que té una superfície de 10 hectàrees d’escultures vegetals repartides en 7 jardins diferents de gran bellesa i que és un exemple únic d’art topiari a França. L’art topiari és una pràctica de jardineria que consisteix a donar formes artístiques a les plantes mitjançant la seva retallada amb les tisores de podar.\nAcabada la visita continuarem camí en autocar cap a la riba del riu Dordogne fins a la població de Beynac-et-Cazenac per visitar el Château de Beynac, la fortalesa més autèntica de tot el Périgord, situada sobre el poble i dominant la vall des de fa 9 segles. La visita del castell ens portarà a fer un viatge al llarg de segles d’història de França. El castell ens deixarà fascinats amb el seu bon estat de conservació i les seves impressionants instal·lacions.\nA continuació anirem a dinar a un restaurant del mateix poble i a la tarda anirem a visitar el segon castell més conegut de la regió, el majestuós Château de Castelnaud, situat sobre una gran roca en ple Périgord Negre i des del que gaudirem d’unes magnífiques vistes sobre la vall de riu Dordogne. Construït al segle XII, és un perfecte exemple de fortificació medieval. Dintre del castell trobarem una gran col·lecció d’armes i armadures i en el seu bastió podrem veure la reconstrucció d’algunes de les armes de defensa més potents de l’Edat Mitjana.\nFinalitzarem la nostra excursió d’avui retornant a Sarlat-la-Canéda. Sopar a un restaurant local. Allotjament.\nJardins de Marqueyssac- Vil·les de Roque Gageac\nDesprés d’esmorzar sortirem de nou cap a la riba del riu Dordogne per visitar els Jardins de Marqueyssac, tan bells com els visitats el dia anterior però d’estructura diferent, molt romàntics i singulars i situats al voltant d’un castell del segle XIX. Passejarem al llarg de miradors sobre la vall del riu, cascades, rocalles, etc.\nA continuació farem un petit recorregut fins al poble de La Roque Gageac, al costat del riu. Farem una passejada pel que és considerat un dels pobles més bonics de França i que gaudeix d’un microclima suau gràcies a la seva situació entre el riu i el penya-segat. Passejarem pels seus carrerons, gaudirem de les vistes sobre el riu i visitarem el seu “Jardí Exòtic” que ens sorprendrà amb una vegetació més pròpia de la Mediterrània que del centre de França.\nDesprés de dinar a un restaurant local, embarcarem en una gavarra, una barcassa típica que ens portarà a fer una passejada de gairebé una hora pel riu Dordogne i ens permetrà gaudir de la vall des d’una perspectiva completament diferent. La gavarra ens retornarà a La Roque Gageac on ens estarà esperant el nostre autocar per continuar camí fins al proper poble de Domme, un altre dels pobles més bonics de França i que visitarem per després tenir una mica de temps lliure per comprar, passejar o prendre un cafè amb tranquil·litat.\nA darrera hora de la tarda tornarem cap a Sarlat. Sopar a un bon restaurant de la ciutat i allotjament.\nVisita de Bergerac i dinar gastronòmic\nEsmorzar bufet i sortida en autocar seguint la vall del riu Dordogne fins a Bergerac, la ciutat d’en Cyrano de Bergerac. Passejarem pels seus típics carrerons i places, visitarem la seva catedral i ens deixarem seduir pel seu aire medieval.\nAcabada la visita, deixarem Bergerac en direcció sud i anirem al bonic poble de Monbazillac on gaudirem d’un dinar gastronòmic al restaurant La Tour des Vents del xef Damien Fagette i guardonat amb una estrella Michelin. El menú serà maridat amb bons vins de la terra. Després de dinar, anirem retornant cap a l’hotel però abans farem una parada al petit poble de Cadouin, tot ell construït amb una pedra clara molt característica i on visitarem el seu magnífic claustre del segle XV.\nAcabada la visita, retornarem a l’hotel. Sopar a un restaurant i allotjament.\nEsmorzar i sortida al matí de retorn cap a casa a través dels paisatges de tardor del sud de França. Al migdia farem una parada en ruta per dinar a un restaurant als voltants de Carcassonne. Arribarem a les nostres destinacions al vespre. Fi del viatge.\nTrobada pre viatge uns dies abans de la sortida per rebre l’itinerari final, alguns consells importants i per conèixer als companys de viatge i al guia acompanyant del Club del Viatger.\nEl servei clàssic del Club del Viatger a bord de l’autocar: diverses rondes de Champagne, aigua i snacks.\nGuies locals castellanoparlants per la majoria de visites de l’itinerari.\n4 nits a l’hotel Plaza Madeleine de 4* a Sarlat-la-Canéda.\nEsmorzar tipus bufet continental cada dia.\nPensió completa durant tot el viatge, des de l’esmorzar del primer dia fins al dinar del darrer dia. Volem ressaltar l’excel·lent dinar gastronòmic amb maridatge al restaurant La Tour des Vents amb una estrella Michelin.\nTots els dinars i sopars inclouen aigua i ¼ litre de vi de la terra per persona.\nTotes les entrades necessàries per les visites de l’itinerari.\nUn petit obsequi del Club del Viatger per cada habitació.\nAssegurança opcional de cancel·lació del viatge. Preu per persona: 60€\nWeb de l’Hotel Plaza Madeleine de 4* a Sarlat –la-Canéda\nRestaurant La Tour des Vents:\nDipòsit de 600€ abans del 15 de juny\nResta abans del 26 d’agost


El 8è manament\nNo diràs falsos testimoniatges ni mentiràs.\nDijous, 24 Gener 2019 17:29\nL'estela d'Hammurabi és una pedra basàltica negra de dos metres d'alçada on hi ha escrit el codi d'Hammurabi, pertany a Mesopotàmia. Molt antiga.\nSón semblants a les que es troben al Deuteronomi, a la Bíblia, transmès per Moisès: La taula dels 10 manaments.\nDoncs bé, els 10 manaments han estat al llarg de molts segles un indicador de com comportar-se. I el 6è manament: la sexualitat com si fos el principal i ha fet molt de mal.\nAixí es deixava de banda d'altres importants o més. Un d'ells i de plena vigència: el 8è manament: No diràs falsos testimoniatges ni mentiràs. L'eslògan en certs àmbits és tot el contrari. La mentida, la mitja veritat, la calumnia, el prejudici, el perjuri, el no respectar el nom dels altres, desqualificar, la denúncia, la difamació, són monedes molt actuals a l'àmbit públic i privat. Cal informar-se, però hem de saber que tot està ben controlat.\nEsmento unes dades: 500 diaris, 1.100 revistes, 9.000 estacions de ràdio,1.500 cadenes de TV, 2.400 editorials. Totes estan controlades per 6 corporacions internacionals. Són grans grups financers que els dona un bon benefici econòmic. Alhora fomenta una certa mentalitat i falta cultural.\nDona una visió del món d'acord a interessos econòmics i polítics, és a dir, de gran poder. Cal ser crítics, discernir, reflexionar i informar-se bé. Tot per a una bona convivència. I això és bàsic en una vertadera democràcia.


Sergi Vicente 4.0: d’abril 2009\nSant Jordi a Barcelona, civisme enyorat\nDeuria fer uns 10 Sant Jordis que no anava a la Rambla. Sant Jordi amb ma mare, la meva dona, i una amiga xinesa.\nPassem per davant de l'stand socialistes.org, i veig una càmera de televisió i uns joves asseguts que protesten davant de la foto del president Montilla. Tradueixo per la dona i l'amiga:\n-Els estudiants s'oposen a la política del govern, i protesten perquè fa uns dies es van manifestar i els van estomacar. Aquella càmera ho està grabant i potser surt després a televisió.\nL'amiga, que viatja per primer cop a l'estranger, queda tot parada.\n-Ehhh? Com pot ser? I no ve la policia?\nHmmm, enyorada Barcelona de la protesta cívica. Potser hauríem de portar turistes xinesos molt més sovint i que vegin que maniestar-se també pot ser un acte de normalitat.\na 23:55 1 comentari:\nEtiquetes de comentaris: estudiants, manifestació, Montilla, Pla Bolonya, Rambla, Sant Jordi\nEn record de Feng Xiang\nFeng Xiang, cap de propaganda de Beichuan (la ciutat més afectada pel terratrèmol de Sichuan), ens va acompanyar en una de les últimes visites a la zona. Amb ell vem seguir el rastre psicològic del desastre, mesos després, quan tothom intenta recuperar la normalitat i deixar els morts en un racó digne de la memòria, però mirant endavant.\nA Feng li vaig preguntar com s'ho feien. Ell mateix hi va perdre el fill, aquell 12 de maig. Em deia que era dur, però que si no era així, tampoc els quedava més opció. Recordo la seva tarja personal, que, amb humor malgrat la desgràcia que l'acompanyava, tenia les dades personals inclinades, en diagonal, com si el terratrèmol també les hagués fet trontollar.\nLa nit passada Feng Xiang ha acabat amb la seva vida. No és el primer funcionari local que s'ha suïcidat els últims mesos. Per mi, ha estat com revirue els malsons de l'any passat, i més quan tansols falten unes setmanes pel primer aniversari del terratrèmol, i quan el propi Feng ens havia promès que ens ajudaria amb els permisos el proper cop que hi anéssim.\na 22:51 2 comentaris:\nEtiquetes de comentaris: Beichuan, Feng Xiang, Sichuan, suïcidi, terratrèmol\n30 Minuts sobre la crisi a la Xina\nAmb el Josep Maria Domènech i el Quico Concellón, dos companys del 30 minuts, estem preparant un reportatge sobre la crisi a la Xina (títol provisional: Esvair la crisi). Algunes fotos d'aquests dies a Shanghai, Zhejiang i Anhui.\nXofer somia en canviar de feina.\nJosep Maria Domènech entre barracons.\nCara de gos després d'un dia llarg.\nPlaca d'un policia d'Anhui.\n-Podria veure el seu carnet de premsa?\n-Si em deixa veure la seva placa primer...\nEl bòfia comença a fer fotos del carnet de premsa i jo li demano que me la torni a ensenyar per fer-ne una jo, de la seva placa.\nLi dono el passaport. Ell i un altre amb cara de pocs amics se'l miren una estona, fan fotos de les pàgines dels visats, i busquen no sé ben bé què.\n-Vinga, ja l'heu vist prou. Que vol, fer una foto del visat a Corea del Nord, també? Em miren sorpresos i s'afanyen com algú a qui se li acaba el temps i està impacient per trobar alguna cosa important, mentre els prenc el passaport de les mans.\nAl cap d'una estona, una empresària catalana que havíem entrevistat dies abans em truca.\n-Què has fet? M'han trucat peguntant si eres un espia.\n-No, però si paguen bé...\na 18:19 10 comentaris:\nEtiquetes de comentaris: 30 minuts, Anhui, espia, Josep Maria Domènech, policia, Quico Concellón, Shanghai, Zhejiang


Historias imposibles | La Biblioteca del Kraken\n24 de febrero de 2006 - 18:01\t - Fantasia\nUna de les primeres percepcions que es tenen al llegir a Zoran Zivkovic és que és un amant dels llibres, de la literatura. Molts dels contes d’aquest recull tenen als llibres com a protagonistes o com a mitjà per desenvolupar una història. També la seva visió mística d’estats suprems després de la mort, visions iròniques i divertides de l’infern o encontres casuals amb Déu són denominador comú en moltes de les seves Històries imposibles.\nZivkovic m’ha captivat amb una prosa rica i un tarannà, una manera d’espressar-se senzilla però efectiva, en poques línies és capaç d’atraure l’atenció del lector en cada un dels seus contes, en pocs paràgrafs construeix contes que conviden a la reflexió. L’autor condueix els seus contes amb sensibilitat, sense crueses, presentant temes a vegades delicats però sempre utilitzant formes i adjectius precisos, com per dirigir la narració entre aigües plàcides.\nAquest volum recull cinc novel.les curtes escrites entre el 1997 i el 2004 i un conte independent. Les novel.les estan compostes per diversos relats que sols no semblen tenir res en comú entre ells però que acaben units per una darrera història cada vegada, que determina la direcció final d’aquests. (el que s’anomena en termes anglosaxons com a fix-up). A vegades aquesta unió està forçada i a vegades no conclueix com es mereixeria la novel.a però ajuda a percebre millor el que ens vol transmetre l’autor.\nNomés afegir, abans dels comentaris propis de cada novel.la que l'autor ha mantingut un nivell literari molt elevat en totes elles. Que els arguments dels seus contes ens agradin més o menys no hauria de ser un perjudici per valorar a Zivkovic, un home que malgrat alguns altibaixos estructurals, m'ha fet reflexionar molt i sobretot, m'ha fet gaudir d'unes molt bones hores de lectura.\nEls viatges en el temps sempre han estat un dels meus temes preferits en la ciència ficció però a vegades també són tractats des d’una vessant fantàstica i aquest és un d’aquells casos. Zivkovic ha construït una novel.la curta separada en quatre contes que aparentment no tenen res a veure entre ells. Els tres primers contes ens narren viatges a través del temps que planteja l’autor per tal de provocar una situació complexa on els personatges hagin de decidir entre dues opcions i on són arrossegats a un altre temps crucial en les seves vides (el millor de tots, possiblement sigui el primer conte: “El Astrónomo”).\nZivkovic juga amb el patiment dels personatges oferint-los la possibilitat d’aconseguir tot allò que sempre han desitjat quan ja hi havien renunciat. És com un dèspota que gaudeix amb la tensió i els càstigs que ofereix als seus personatges, actua de consciència del diable per provocar una reacció en els seus personatges. El quart conte és el que uneix els altres de forma original i estrambòtica, oferint la visió de l’escriptor sobre les obres que ha escrit. Un exercici imaginatiu i original que fa que el conjunt de la novel.la sigui realment inquietant.\nAquest és el títol del llibre que apareix a tots i cadascun dels cinc contes o capítols que componen aquesta novel.la curta. L’estructura és similar a la donada a El regalo del tiempo, fins hi tot la forma d’unir els diversos relats en l’últim capítol. Però aquesta novel.la té més moments irònics, amb tocs d’humor intel.ligent. A Zivkovic li agrada reflexionar sobre la mort i sobre Deu i el diable. Són temes que comencen a ser recurrents però també té cabuda l’humor com el de La librería i El Confesionario que garantitzen que al plaer intrínsec de la prosa del serbi també hi trobem diversitat d’emocions assegurades.\nSiete contactos con la música\nAquesta novel.la és potser la més densa del recull. No per la prosa que utilitza Zivkovic que resulta magnífica si no pel tema tractat. Els relats que la componen tenen un denominador comú: La música, a través de la qual els diversos personatges assoleixen percepcions especials d’orígen quasi metafísic, com si a partir d’alguns sons musicals determinats, es pogués, comprendre el tot, entreveure el funcionament de l’univers. La majoria dels personatges dels relats només aconsegueixen una petita part d’aquesta comprensió i no sempre se n’adonen del seu significat. Però Zivkovic no escriu per aclarir conceptes precisament, si no més aviat per deixar perplexe al lector.\nLa major part de les històries tenen un final obert, sense conclusions; ni tan sols el darrer relat que intenta unir els altres com hem anat veien en les altres novel.les del recull aconsegueix ser determinant. Siete contactos con la música és una obra més reflexiva del què sembla, però potser el nivell de comprensió que vol aconseguir l’autor per part del lector és massa elevat. Acabes dubtant de tot el que has llegit.\nAquesta novel.la és la que marca la diferència en el recull, almenys en dos aspectes: És la única que ha guanyat un premi internacional important (World Fantasy Award, 2003) i és la que el total de contes que la composen no aporten tant com a conjunt que com per separat. A la Biblioteca és on es demostra la filia que té l’autor pels llibres presentant-nos un seguit d’històries fantàstiques que freguen l’absurd però que volen bàsicament homanetjar tot el que envolta el món de la literatura. Són històries entre divertides i enigmàtiques, sense conclusions clares i sense pretendre canviar cap concepció literària, més aviat és un exercici d’imaginació constant per donar al lector unes perspectives úniques de tipus de biblioteques. Molts de nosaltres ens veurem representats en alguna de els situacions que planteja Zivkovic en aquests contes, almenys fins que el component fantàstic s’obre pas entre la realitat a passes de gegant, com si un Godzilla apartés els gratacels de la realitat de forma casual, perquè passejava per allí. Perquè no deixa de resultar divertit com molts protagonistes accepten la fantasia que s’apodera de les seves vides amb una naturalitat envejable.\nA diferència de les altres novel.les, els contes inclosos a Pasos en la niebla no formen un fix-up, no existeix cap relat unificador, només tenen en comú un element: La boira, una boira espessa i màgica que envolta als protagonistes i els fa viure situacions increïbles: Viatges en el temps, visionats del futur, contemplació dels somnis aliens... La boira és un nexe, com ho era la música a Siete contactos con la música.\nPerò aquí, els relats estan més ben acabats, funcionen sols sense l’ajuda in extremis d’un conte que els uneixi. Zivkovic continua obsessionat amb les línies temporals i amb la mort. Tots els contes destaquen per algun d’aquests teme I m’atreviria a dir que alguns podran competir com els millors de tot el volum.\nI pel que fa a aquest darrer conte, continua sota l'estela de la resta de llibre. Seria una història original si no l'haguéssim ja llegit en altres moments del llibre. No deixa de ser una barreja entre "El astrónomo" i " El estudio". Un conte acurat com de costum en aquest autor però que no destaca per sobre la resta.\nI per acabar, només felicitar a Minotauro, no només per portar-nos a un autor totalment desconegut fora de l'òrbita anglosaxona, si no per la cuidada edició del volum. Una bona troballa que encaixaria força bé en qualsevol biblioteca, ja sigui virtual, domèstica… fins hi tot en una distingida…\n← Refugio del viento\nLa Maldición →


Aliances d'or groc a Barcelona a • Clemència Peris ®\nOr groc, símbol de poder, riquesa i abundància, és el material que ha estat sempre present en l'alta joieria. Descobreix aquestes aliances d'or groc a Barcelona, ??creades a mà per mestres joiers de Clemència Peris.\nAliances d'or groc més venudes a Barcelona\nAnell de diamants or groc 18k 2 diamants amb 1 esmeralda\ndes de 4.478,51 €\t3.811,50 € IVA inc.\nBUSCANT ALIANCES D'OR GROC A BARCELONA?\nAliances de casament econòmiques a Barcelona


Hotel Auf Dem Langenhof Wunstorf Wunstorf Alemanya - Ofertes d'hotels amb els MILLORS DESCOMPTES EN LÍNIA\nBraustrasse 8, Steinhude, Wunstorf, Alemanya, 31515 - Veure al mapa\nMés informació sobre Hotel Auf Dem Langenhof Wunstorf\nAl visitar Wunstorf, vosté es sentirà com a casa a Hotel Auf Dem Langenhof Wunstorf, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Auf Dem Langenhof Wunstorf, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de habitació familiar, instal.lacions de barbacoa, caixa forta, màquina venedora, lloguer de bicicletes.\nL'ambient de Hotel Auf Dem Langenhof Wunstorf es reflexa en cada habitació. calefacció, escriptori, despertador, cuina americana, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Hotel Auf Dem Langenhof Wunstorf.\nRoom was small, a bit cramped and much too expensive.


EXCURSIONS PER MALLORCA: d’abril 2016\nVOLTA A LA TORRE NOVA DE S'EVANGÈLICA Torre Nova, s'Algar, ses Ortigues\nVOLTA A LA TORRE NOVA DE S’EVANGÈLICA\nTorre Nova, s’Algar, ses Ortigues\n(03.03.2016) Un itinerari als límits del terme d’Andratx, al estreps nord-oest de s’Esclop, a on la costa és abrupte, acabada en penya-segats de més de cent metres i torrenteres braves, obagues i atapeïdes de vegetació. Tot plegat ens mostra com està configurada la costa nord.\nDURACIÓ TOTAL: 4 hores i 40 minuts\nRECORREGUT: 8,900 km\nSon les 8,40 h. en deixar el cotxe vora la carretera, aproximadament al km 101,900 de la carretera Ma-10, entre Estellencs i Andratx. És un dia una mica ventós i molt fred.\nSeguim la pista que arranca a la pròpia carretera i ens fa davallar no massa precipitadament, al camí vell d’Andratx a Estellencs, entre els pocs pins que es salvaren d’aquell incendi de fa uns anys.\nCaminam pels peus del Cingles d'en Barrina.\nBen aviat tenim a la vista el nostre primer objectiu del dia, ...\n...és la Torre Nova, ...\n...per arribar-hi seguim el vell camí, ...\n...fins a passar vora una caseta anomenada Cas Torrer. Tenim la mar a la vista, tota farcida d’onades blanques de temporal. L’oratge ens arriba bé de ple i el fred encara és més intens.\nEn realitat hem caminat per un boci del camí vell d’Estellencs però ara l’abandonam per davallar una mica i arribar a la torre. La pista que ara seguim no ens menarà directament a la torre, si no que es desvia abans d’arribar al pujolet on hi ha la construcció.\nAnam per dins la garriga novella, que brosta amb força, i ens trobam amb el que segurament era el camí que es feia servir per arribar a la torre.\nEstà ben delimitat per pedres que formen el marget. A més hi ha algunes marques de pintura verda.\nAixí que molt poc abans de les nou hem arribat a la Torre Nova.\nAbans hem passat vora les restes d’una barraqueta esbaldregada.\nL’espectacle que gaudim es grandiós. La mar en una demostració de la seva força desfermada, manté tot el que ens abasta la vista, espurnejat de sabonera blanca.\nLa línia de la costa també és una cinta blanca sens fi.\nEl Gran i General Consell va acordar la seva construcció el 1616. Segons Weyler es va acabar el 1619.\nL’oratge es l’únic element que no resulta agradable en aquest punt.\nNo ens hi estam gaire tampoc.\nLa nostra propera fita es arribar a la vorera, al lloc anomenat s’Algar. Anam a recobrar la pista que hem seguit inicialment per davallar, ...\n...però ens decidim a fer-ho voltant el petit turó on hi ha la torre, ...\n...això ens dona l’oportunitat de contemplar els diferents forats de la roca anomenada sa Punta de na Foradada. Les ones entren i surten pels diferents forats de la roca.\nPoc abans d’arribar a la pista creuam per un petit rotllo d’era.\nSeguim aquesta pista, davallant. Passam a prop de la casa de Can Rafelot i a uns 240 metres després l’abandonam per un tirany no massa evident.\nHi ha una fita, al fons es Farallons.\nEl tirany ens mena entre garballons pins morts i ajaguts del Serral des Pi.\nTambé hi ha un indicador.\nDe tot d’una és bo de seguir però ben aviat l’hem perdut.\nHi ha algunes fites però moltes estan tapades per les branques dels pins morts.\nEl cas és que hem davallat una mica massa a nord.\nHem arribat a la vora d’una tenassa que ens aboca directament a la mar.\nHi ha un temporal que fa por i desistim d’arribar a la vorera. No podrem seguir caminant vora mar i haurem de tornar pujar per aquest territori tan inestable.\nHo tenim fàcil mudar els plans i tornam a pujar.\nAra si hem trobat el senderó, que es veu molt trepitjat i ben fitat.\nTornam enrere i anam a veure la casa de Can Rafelot.\nHi arribam a les 10,25 h. L’idea inicial era caminar vora mar fins a cala ses Ortigues. No hem abandonat aquest objectiu, però no ho farem vora mar.\nDes de Can Rafelot ens orientam a l’oest per anar a cercar un territori que ens estalvií tornar anar a sa torre.\nLa mateixa orografia del territori ens mena a trobar les restes d’un caminet, ...\n...sens dubtes obra de l’home, que té alguns bocins de marget de sosteniment o per aturar les roques que s’amollin de més amunt.\nAquest caminet es gairebé planer i ens mena ben per davall la torre però a un setanta metres més avall.\nVal a dir que transcorre per la part alta dels penya-segats...\n...que pengen damunt la Punta de na Foradada.\nA les 10,40 h. canviam de coster i tenim a la vista sa Rota d’en Bielet, s’Hortó...\n...i una casa ben a ple sol.\nSeguint aquest caminet tot el que ens resulta possible, ...\n...arribam a la caseta deu minuts més tard.\nÉs un bon lloc per recapitular les previsions del dia i recobrar forces. Estam al sol i la caseta ens dona una mica de recer de l’oratge.\nA les 11,30 h. seguim el nostre camí.\nNo sabem per on ni com, però ens mantenim en l’idea d’arribar a cala ses Ortigues. El territori és obert i molt accessible. Tot just deixar la caseta ens trobam amb un altre rotlle d’era. I a l’altre costat de la rota en veiem un altre. Senyal clara d’intensa activitat de subsistència d’aquestes terres.\nEl primer pas és arribar a la línia de pins que veiem molt a prop de la costa.\nHo feim sense cap entrebanc i de manera ràpida i còmode.\nAltre cop ens trobam limitats pel territori.\nDes de la tenassa que penja damunt la mar, veient la violència de les ones, ens treu l’idea de davallar-hi. No tenim altre alternativa que seguir el seu límit. D’aquesta manera ens trobam amb un altre sitja amagada entre les estepes. Anam caminant en direcció sud cercant alguna alternativa. Estam molt amunt i molt enfora de la mar però no podem fer altre cosa que seguir. La sort no es torbarà gaire en venir a ajudar-nos.\nNomés de deu minuts de caminar per la cresta de la timba i ens trobam amb una escala de construcció moderna.\nNo ho dubtam gens i partim per avall.\nÉs una escala còmode de davallar i ens atraca a la mar per un caminet molt agradable. Les escales ben fetes acaben per deixar-nos al que devia ser el camí més antic, amb graons fets amb tronc de pi i el pis de grava.\nA les 12,00 h. som a vorera de mar, just davant sa Pedra de sa Galera.\nLa platja de còdols aturen les onades, tot i que la saladina és arrossegada per l’oratge i arriba a ser casi un núvol que puja entre els pins.\nPerò no podrem arribar a ses Ortigues per aquest camí, ...\n...així que tornam a cercar alçada de la mar...\n...i anam caminant per allà on ens sembla més senzill, ...\n...sempre orientats cap al recó de la cala.\nPoc abans d’arribar al punt on aboca el torrent de sa Llova, ...\n...a cala ses Ortigues, ens atracam novament a la mar.\nSerà el darrer cop. Ara ens toca abandonar definitivament sa vorera i mirar de trobar el camí que ens ha de menar a la carretera. Son les 12,35 h.\nNo és tasca complicada. Ben aviat el localitzam al costat dret del torrent.\nNo tenim més que seguir-ho, pujant. Ben aviat ens mena al costat esquerra del comellar mentre va marcant amables corbes entre el pinar, que no es va cremar.\nEs una pujada entretinguda i no gaire feixuga. Encara que si ens sentim les cames després dels esforços del dia. Mentre pujam el camí es veu més atropellat. Augmenten els pins caiguts, morts, que barren el pas. Alguns pins, en caure, han arrossegat roques molt grans, que també han acabat damunt el camí. La feina de recuperació resultarà molt complicada. També estam a recer de l’oratge.\nEl camí ens mena per les faldes dels cingles anomenats de sa Monja. Ja tenim ben a la vista els túnels de la carretera.\nEl camí ens passa, altre cop, al costat dret del torrent i amb dues corbes més arribam a la carretera. Son les 13,10 h.\nHaurem de caminar uns sis-cents metres per la carretera per arribar al cotxe.\nFinalment ens ha resultat una volta intensa, cosa que dubtàvem de bon començament.\nPublicat per Llorenç Soler Sastre a 20:16 Cap comentari:\nEtiquetes de comentaris: Cala ses Ortigues, Camí Vell d'Estellencs, Cingles d'en Barrina, Pedra de sa Galera, Punta de na Foradada, Rota d'en Bielet, S'Algar, S'Hortó, Serral des Pi, Ses Ortigues, Torre Nova, Torrent de sa Llova\n194 - Pas de la Cabra / Pas de l'Alcàsser pel rafal d'Ariant 21-4-2018


Moció en defensa del les persones afectades per una fuita d’aigua al carrer Sant Gonçal, al barri de Coll i Pujol :: Notícies :: Ajuntament de Badalona\n26/11/2020 ::habitatge ple urbanisme via pública\nEl Ple de l’Ajuntament de Badalona ha aprovat en la sessió ordinària celebrada el dimarts 24 de novembre una moció en defensa del les persones afectades per una fuita d'aigua al carrer Sant Gonçal, al barri de Coll i Pujol.\nPRIMER.- Els representants del govern municipal i membres de l’equip tècnic de l’Ajuntament es reuniran amb les persones afectades del carrer Sant Gonçal. L’Ajuntament de Badalona posarà a disposició dels veïns/es afectats tots els recursos i assessorament necessari des dels seus serveis jurídics perquè puguin demanar responsabilitats econòmiques pels desperfectes en els fonaments de les cases a la companyia.\nSEGON.- L’Ajuntament de Badalona sol•licitarà un informe tècnic detallat a l’empresa gestora de les aigües on s’expliqui l’origen de la incidència.\nTERCER.- L’Ajuntament de Badalona sol·licitarà a Aigües de Barcelona un estudi sobre l’estat de les canonades al barri de Coll i Pujol i altres amb una antiguitat similar, per conèixer-ne l’estat i quines són encara de fibrociment. En el cas de les que estiguin en mal estat i/o siguin de fibrociment l’Ajuntament de Badalona n’exigirà la substitució immediata.\nQUART.- Aquests acords es comunicaran a l’Associació de veïns de Coll i Pujol, a la FAVB i a Aigües de Barcelona.


Avaluació - Parc de Salut Mar\nL'avaluació dels residents és una tasca imprescindible per garantir que s'han assumit els coneixements i les habilitats pròpies de l'especialitat, per corregir eventuals mancances i desviacions durant el procés i, també, com un element motivador de l'aprenentatge.\nEn aquest sentit, convé distingir l'avaluació del procés, entenent com a tal l'avaluació continuada de l'aprenentatge, de l'avaluació del producte, és a dir, l'avaluació final en completar un programa formatiu concret.\nL'avaluació del procés té un vessant sobretot formatiu i de correcció dels dèficits detectats durant l'aprenentatge. Per això, s’efectua una avaluació després de cada rotació, que valora de manera continuada els coneixements i habilitats (70%) i les actituds (30%), a càrrec de la persona col·laboradora docent o responsable de la rotació, així com una avaluació anual que també valora les rotacions i les activitats complementàries que hagi pogut desenvolupar el resident (congressos, publicacions, etc.), efectuada pel tutor o tutora personal.\nEls tutors personals fan l’avaluació final en claustre d’avaluació.\nD’altra banda, el resident té diverses eines per a poder expressar el grau de satisfacció amb les rotacions mitjançant una enquesta de valoració al final de cada rotació. Així mateix, té també la possibilitat d'avaluar de forma confidencial la capacitat i l'interès dels tutors i de cada unitat o servei per on hagi rotat.


Kevin Winter explica la relació entre la guerra per l'aigua i l'energia i la justícia social\nEl subministrament d’aigua i energia es veu seriosament amenaçat en un món on el clima es torna cada vegada més extrem i impredictible. Les ciutats que ja de per si viuen en entorns escassos d’aigua, pateixen el risc de quedar-se sense subministrament d’aquest recurs bàsic degut al creixement urbà i a l’ús excessiu d’aigua. Hi ha ciutats, com Ciutat del Cap, que s’enfronten al “dia zero”, aquell dia en què les aixetes ja no podran proporcionar aigua.\nLa manera de respondre a la sequera i a com emmagatzemar l’aigua, en general demanen de grans inversions en infrastructures i tecnologia, com per exemple, les plantes dessaladores. Israel, entre altres països, ha mostrat com la tecnologia ens permet confiar en un model urbà segur i tecnocràtic basat en l’extracció d’aigua potable del mar, però a canvi d’una enorme despesa energètica. Com podem evitar els conflictes per l’aigua en un món dominat pel canvi climàtic? Quin és el cost social de les solucions a la sequera? Són les grans infraestructures la millor solució? Quines són les conseqüències de construir ciutats impermeables, evitant que l’aigua de la pluja pugui ser filtrada pel sòl i retornada als aqüífers? El nexe aigua i energia és un repte urbà per crear ciutats més resilients, sostenibles i justes.\nEt convidem a participar a la conferència organitzada per la Plataforma Re-City en el marc del repte "Fem front al Canvi Climàtic. En aquesta ocasió, el ponent convidat serà Kevin Winter doctorat per la Universitat de Ciutat del Cap i professor i investigador principal a Urban Water Management Research Group del Departament de Ciències ambientals i geogràfiques de la Universitat de Ciutat del Cap. Ha dirigit el programa per adaptar-se a la crisi de l’aigua “Day Zero” degut a la sequera que està patint Sud Àfrica en els darrers 3 anys.\nModera la conferència el Dr. Lorenzo Chelleri, director del màster internacional "City Resilience Design and Management", investigador sènior de la Universitat Internacional de Catalunya (UIC) i càtedra a la Urban Resilience Research Network (URnet). També forma part del grup de l'ONU per la creació del International Urban Resilience Institut (UN URI).\nUs recordem que la conferència tindrà lloc el dijous 25 d'octubre del 2018, a les 19:00h, a la Fundacio Antoni Tàpies de Barcelona (Carrer Aragó, 255).\n#conferències #museus #barcelona #catalunya #agenda #gratis


Concert d’estiu 2015: ensemble musical amb la S.M. Ruperto Chapí de Villena – Associació Unió Musical Bocairent\nConcert d’estiu 2015: ensemble musical amb la S.M. Ruperto Chapí de Villena\n24/06/2015 Written by admin\nEl dissabte 11 de Juliol a les 20h de la vesprada, tindrà lloc el tradicional Concert d’Estiu. Enguany, des de l’AUMBocairent s’ha volgut fer un concert especial en la Plaça de Bous. Baix la direcció d’En Damián Molina, es realitzarà un ensemble musical format per la unió musical i per la S.M Ruperto Chapí de Villena. Aquesta última, cal recordar que és la banda on Damián és director titular des del 1998. L’ensemble es celebra a Bocairent després de la visita que va realitzar l’AUMBocairent a Villena farà vora 10 anys. En aquell concert, amb Àngel Lluís Ferrando al capdavant de la banda, es va interpretar sols una part del concert les dos bandes juntes.\nEnguany, durant tot el concert es podrà assistir a una posada en escena que, entre les dos bandes, superaran el centenar de músics. El repertori que s’interpretarà tindrà una primera part marcada per les peces dels autors valencians. Començarà amb un homenatge i una peça de Chapí com “La Revoltosa”, autor de gran significat per a la banda de Villena però també per al director. Tot seguit “Muralles” de Juan Gonzalo Gomez, peça amb la qual va obtenir el premi Euterpre a la millor composició simfónica en el 2006. Per acabar la primera part, es tocarà una peça representativa de cada poble: “La Noble Villena” de Luís Hernández Navarro i “Bocairente en Fiestas”, marxa mora de Manuel Jornet Serrano.\nLa segona part, trobarem ja tot un seguit d’autors que ens faran visitar diferents parts del món. S’iniciarà amb la peça “Folk Dances” del magnífic compositor Shostakovich, la qual ens recordarà amb les seues melodies el folklore rus. En segon lloc, viatgem cap a terres hongareses amb la música de “Svitz Suite”, del compositor hongarès d’Hydas Frigyes. Per acabar, es faran dos temps de “La Divina Comèdia” del compositor nord-americà Robert W.Smith. Es tocaran “L’infern” i “Paradís”.\nUna vesprada musical programada on es podrà gaudir d’un concert amb més d’un centenar de músics baix la batuta del director En Damián Molina.\nSOCIEDAD MUSICAL RUPERTO CHAPÍ DE VILLENA\nBocairent, 11 de juliol de 2015, en la Plaça de bous\nPRELUDI DE LA REVOLTOSA (1897) de Ruperto Chapí Lorente\nMURALLES (Suite-2002) de Juan Gonzalo Gómez Deval\nLA NOBLE VILLENA (Pasdoble, 1951) de Luís Hernández Navarro\nBOCAIRENTE EN FIESTAS (M. Mora, 1950) de Manuel Jornet Serrano\nFOLK DANCES (1952) de D. Shostakovich\nSVITZ SUITE (Suite, 1981) de Hydas Frigies\nLA DIVINA COMÈDIA (Simfonia, 1994) de Robert W. Smith\nDirector: Damián Molina Beneyto\nPresentadora: Adelaida Ferre i Tortosa\n2015, AUMBocairent, Bocairent, Concert Estiu, Damián Molina, Plaça de Bous, S.M. Ruperto Chapí de Villena, Villena\nParticipació en la XXVII Diada de Ban... — XXV CONCERT EXTRAORDINARI DEL DIA DE ... —\nLa Banda jove participa en l’encontre de bandes joves


El Monument a Colom, la Benvinguda al port de la ciutat – Hotel La Casa del Sol\nEl Monument a Colom, la Benvinguda al port de la ciutat\nEl Monument a Colom és una de les estàtues més famoses de la ciutat de Barcelona. Construïda en homenatge al descobridor Cristòfor Colom; està erigida a la plaça del Portal de la Pau, punt d’unir entre el sud de la Rambla i el passeig de Colom, Davant del Port de Barcelona, a l’antiga Porta de la Pau. A l’interior de la columna hi ha un ascensor que Përmet de licitar Fins a la semiesfera situada sota a els peus de l’estàtua, des d’on hom olla atalaiar la ciutat.\nL’estàtua representa Colom amb el braç dret estiguis i el dit índex assenyalant cap al mar. Inicialment és va dir que assenyalava Amèrica, però AQUESTA afirmació va crear polèmica, ha que AQUEST continent és Troba en el SENTIT contrari al que assenyala el dit. Van sorgir Llavors 03:00 Corrents d’opinió:\n– El primer, segons el qual l’estàtua s’a d’Entendre com 1 metàfora, afirma que la intencio de l’autor era que Colom assenyalés cap a Amèrica, però que el público no hauria Ens que el dit hagues assenyalat cap a la Rambla, terra endins, i per AIXÒ va instal • lar l’estàtua assenyalant al mar.\n– El Segon Corrent d’opinió afirma que l’estàtua no assenyala a Amèrica, sinó a l’Índia, que era on ell Volia arribar, però per una ruta alternativa que no fos per l’Imperi Turc, que no deixava passar a els comerciants europeus cap a l’Àsia.\n– I el tercer Corrent d’opinió és que l’estàtua no assenyala la ruta cap a Amèrica, sinó cap a Gènova, su presumpta ciutat natal, Tot i que realment assenyala directament cap a l’Illa de Mallorca (on nasqué, segons 01:00 recent teoria heterodoxa).\nCasa Amatller, el tercer gran símbolo modernista del Paseo de Gracia\nprevious post: El Palau de la Música Catalana, modernismo catalán en estado puro\nnext post: Fiestas de la Mercè 2018


L' Arrel Acció Cultural - Què Fem\nAgenda d’activitats (abril – juny de 2010)\nDivendres, 16 d’abril de 2010. Biblioteca Santa Oliva, 18:30h.\nPresentació pública de L’Arrel Acció Cutural. Conferència: “Els origens del nucli antic: La Sagrera d’Olesa“, a càrrec d’Alfred Mauri i Martí, Doctor en Història Medieval i professor de l’Escola Superior d’Arxivística i Gestió de Documents.\nDiumenge, 2 de maig de 2010. Plaça Nova, 18:00h.\nBallada de Danses Olesa: Per qui ja en sap i per qui en vulgui aprendre. Com cada primer diumenge de mes ballarem danses catalanes, occitanes i d’arreu i tindrem també la música en directe Bruel. Acabarem amb una sessió d’improvisació folk, així que porteu els vostres instruments.\nDiumenge, 16 de maig de 2010, 10:30h.\nVisita a la masia i ermita de Sant Jaume de Castelló (Olesa de Montserrat). Un entorn amb una història i un paisatge desconeguts per la majoria d’olesans. Cal dur esmorzar. (* Anada i tornada en cotxes particulars. Per coordinar-nos cal trucar al telèfon 654081394).\nDiumenge, 6 de juny de 2010. Plaça Nova, 18:00h.\nBallada de sardanes i balls vuitcentistes amb la Mitja Cobla Els Borinots i la Cobla Vila d’Olesa: Per celebrar el final de curs de Danses Olesa i que ja s’acosta la festivitat de Santa Oliva ballarem, com cada primer diumenge de mes, però aquesta vegada ho farem en col·laboració i companyia d’Olesa Sardanista, entitat que com nosaltres s’estima les tradicions i les danses de la nostra terra.\n[Coorganitza: A. C. F. Olesa Sardanista]\nDivendres, 11 de juny de 2010. Auditori de la Casa de Cultura, 18:30h.\nConferència: “Marc de Vilalba, senyor d’Olesa i abat de Montserrat“, a càrrec del p. Francesc Xavier Altés i Aguiló, historiador i monjo de Montserrat.


Com identificar la capacitat d'abrasió del paper d'escata | Consumer\nCom identificar la capacitat d’abrasió del paper d’escata\nEl nombre de tres xifres que porta informa de la seva composició\nData de publicació: Dimecres, 22deJunyde2005\nEl paper d’escata està compost per un tipus de paper especial d’alt gramatge, sobre el qual s’adhereixen diferents tipus de material abrasiu (vidre, pols de carborundo…) que determinen el grau d’abrasió de l’escata. L’etiqueta porta un nombre de tres xifres, segons el gramatge del material abrasiu que té adherit.\nAquesta clau indica el nombre de granits de material abrasiu que té l’escata per centímetre quadrat. Segons el treball que es vagi a realitzar haurem d’emprar un tipus d’escata o un altre. Les hi ha especials per a plàstic, fusta i altres superfícies, i és recomanable l’ocupació cada escata per a un material específic per assegurar-nos que l’abrasió que anem a realitzar sigui l’adequada i no espatllem el material amb aquest treball.\nSi emprem escates inadequades haurem d’exercir major pressió per obtenir el mateix resultat, amb el que el desgast de l’escata serà major i trigarem més temps a acabar el treball iniciat.\nLes escates de fusta solen ser més gruixudes i permeten allisar la seva superfície o retirar la capa de vernís o pintura que la recobreixi. A l’hora d’emprar una escata és recomanable folrar amb ella un tac de fusta, així podrem treballar amb una superfície de major duresa, amb major rapidesa i comoditat.\nExisteixen escates denominades d’aigua, però això no indica que sigui necessari humitejar-les abans d’utilitzar-les, encara que en algun cas pot ser que convingui mullar-les lleugerament.\nabrasió Lija-ca tipus


(31/07/2008) - Tona (Osona) s´adhereix també al centenari\nL´ajuntament de Tona (Osona), va aprovar ahir per majoria absoluta, 9 vots de CiU i 4 vots de Tona Futur (independents), la proposta presentada per Tona Futur per tal que aquesta diada nacional en motiu dels 100 anys de l´aniversari de la bandera estelada llueixi al consistori tonenc.\nTambé ha entrat la moció per tal que algun dels proper carrers porti el nom del creador de la bandera independentista, Vicenç Albert Ballester, que gràcies a la tasca de la Comissió del Centenari ha entrat a l´Enciclopèdia Catalana.\nJa són quatre els ajuntaments que fins ara han aprovat aquesta moció.\nEn breu s´espera que més ajuntaments catalans es sumin a la campanya.\n(31/07/2008) - El setembre l’exposició de l’estelada començarà a fer el seu camí\nLes poblacions de la Vall del Ges a Osona, Sant Pere de Torelló del dia 7 al 9 de setembre, Sant Vicenç de Torelló del 10 al 11 de setembre i Torelló finalment del 12 al 14 de setembre, seran les primeres poblacions on es podrà veure l’exposició sobre el centenari de l’estelada.\nUna altre exposició correrà entre el Fossar de les moreres i la Fira d’entitats al passeig Lluís Companys de Barcelona (Barcelonès) la diada nacional de l’11 de setembre.\nEl dia 12 de setembre es podrà veure a Perpinyà (Catalunya Nord) al Centre Cultural Català-Casal Jaume I on es farà un xerrada sobre l’origen de l’ensenya independentista.\nDel 15 al 28 de setembre serà a Reus (Baix Camp).\nA Olot (La Garrotxa) l’exposició serà present a la Fira de Sant Lluc que es celebra entre els dies 18 i 19 d´octubre a l’estand d’estelada2014.\nA Igualada (L’anoia) es podrà veure entre el 14 al 28 de novembre al local d’ERC. On també es farà una presentació i xerrada el divendres dia.\nA el Masnou (Maresme), lloc de naixement de Vicenç Albert Ballester del 29 de novembre al 19 de desembre es podrà veure a la seu de l’entitat Amics del Masnou.\nSi esteu interessats en tenir-la a la vostre població, envieu un mail a: contacte@estelada.cat o truqueu al: 690 14 38 46\n(30/07/2008) - La moció del centenari de l´estelada no prospera a Lleida\nEns informen des del Grup d´ERC de Lleida (Segrià) que la proposta per tirar endavant la moció del centenari de l´estelada no ha prosperat.\nD´un total de 27 regidors, el sector espanyolista 15 del PSOE més els 3 del PP van votar en contra, mentre els 2 d´ERC més 5 de CiU (un regidor absent d´aquest grup) van votar a favor.\nICV marcant la seva línea habitual es va abstenir.\nEnllaç al web d´ERC amb el text de la moció que van presentar\n(30/07/2008) - Presentació de "Origen de la bandera independentista" de Joan Crexell.\nPer la Diada de l´11 de setembre d´enguany es presentarà el llibre "Origen de la bandera independentista" de Joan Crexell a la Fira d´entitats de l´Arc de Triomf al migdia, que organitza cada any l´entitat "Gent de la Terra".\nAquesta serà una tercera edició especial del conegut llibre del traspassat historiador. Es tracta d´una renovada edició, corregida i augmentada amb noves fotografies i un nou pròleg de l´historiador de la Universitat Rovira i Virgili de Reus, Pere Anguera.\nL´edició és a cura de Dalmau Editor, especialitzada en història i de reconegut prestigi en el seu camp. A la presentació hi assistiran la vidua de Joan Crexell i els seus fills i l´editor Rafael Català i Dalmau.\n(30/07/2008) - La CUP proposa penjar l´estelada l´11 de setembre a la balconada del consistori gironi\nLes CUP de Girona fan una proposició per demanar de penjar al balcó de l´Ajuntament de Girona la senyera estelada l´Onze de Setembre.\nEnllaç a la notícia al web de les CUP de Girona\n(30/07/2008) - Sant Llorenç Savall (vallès Occidental) també farà onejar l´estelada aquest 11 de setembre\nL´ajuntament de Sant Llorenç Savall (vallès Occidental) ha aprovat aquest vespre la moció dels cent anys de l´estelada per 10 vots a favor (7 d´ERC i 3 de CiU), i l´abstenció del regidor del PSOE.\nJa és el tercer ajuntament que es suma a la moció.\n(29/07/2008) - La CUP demana que l’estelada onegi a l’Ajuntament de Vic per la Diada Nacional\nEn el ple municipal de Vic del proper dilluns, dia 4 d’agost, la CUP presentarà una moció en la que es demanarà que els dies 10 i 11 de setembre d’enguany, coincidint amb la Diada Nacional de Catalunya i en commemoració del centenari de l’estelada, aquesta ensenya onegi al balcó de l’Ajuntament de la ciutat.\nAquesta proposta s’emmarca en la campanya de celebració del centenari de l’estelada impulsada per la Comissió Cent anys d’estelada.\nEnllaç a la notícia a Osona.com\n(28/07/2008) - A Arenys de Munt també lluirà l´estelada a l´ajuntament del 10 al 12 de setembre!\nEl passat 24 de juliol en el ple de l´ajuntament d´Arenys de Munt, es va aprovar per 11 vots a favor (4 AM2000, 3 ERC, 3 CiU i 1 CUP) contra els 2 del PSOE la Moció "per tal de recuperar i honorar el nom de\nVICENÇ ALBERT BALLESTER I CAMPS i sumar-se així a la commemoració del centenari de l´estelada.\nEn el centenari de la senyera estelada es presenta aquesta moció per recordar al seu creador i perquè figuri en el balcó de l´Ajuntament durant els dies 10, 11 i 12 de setembre".\nEnllaç al Ple de l´Ajuntament del dia 24 de juliol de 2008\n(28/07/2008) - Degut al gran èxit de demanda de la moció per presentar a tots els pobles d´arreu de Catalunya, la publiquem tot seguit.\nQue enguany la comissió del centenari de la senyera estelada celebra els cent anys de la bandera que impulsà i dissenyà Vicenç Albert Ballester el 1919, com a senyal de la lluita per una Catalunya lliure. Aquest símbol, que ja comptava amb antecedents gràfics el 1908, avui ja transcendeix els partits polítics, esdevenint una veritable icona catalana. Vicenç Ballester ha entrat enguany a l´Enciclopèdia Catalana, gràcies a la seva infatigable tasca en favor de les llibertats catalanes a través de múltiples iniciatives com les de la Reixa, l´Associació Catalana de Beneficència, l´Associació per l´Ensenyança Catalana, el Comitè Pro-Catalunya, les revistes "Renaixement", "la Tralla" i "l´Insurgent".\nPer tot l´exposat demanem:\nQue el M.I. Ajuntament posi a debat en la comissió del nomenclàtor de la vila (o ciutat), la proposta del grup municipal de (posar partit) de nomenar un carrer o plaça dedicat al patriota català Vicenç Albert Ballester, per la seva meritòria biografia exposada a dalt.\nQue en la Diada Nacional d’enguany, així com es participà en la campanya "Un País, Una Bandera", hissant en solitari la senyera catalana tradicional en senyal d´honor i respecte pels nostres símbols, es pengi a en un lloc destacat la senyera estelada, en commemoració del centenari de la seva creació i en record dels objectius pels quals va ser creada: la recuperació de la plena sobirania per a Catalunya.\nEnllaç a la notícia del web 7dies de Vilafrana primer poble on s´ha aprovat la moció\n(27/07/2008) - L´expedició “Terres de Ponent al Lenin 2008” marxa cap a l´objectiu.\nL´expedició “Terres de Ponent al Lenin 2008” que s´ha adherit a la campanya 100cims-100anys, té tot a punt per tal de coronar el Pic Lenin.\nTant per l’antiguitat com per la trajectòria de l´expedició el cim del Lenin és una projecció lògica en la seva trajectòria com a alpinistes en quan a alçada dels cims. Tot i que n’existeixen molts d’altres de menys envergadura però tecnicament més complicats, les grans alçades són una realitat que forma part dels seus somnis com a muntanyecs.\nEnllaç al web Terres de Ponent al Lenin\nS'estan mostrant 10 notícies (291-300) d'un total de 362.


L’eruga del Pi | fonts naturals, aigua, muntanya i més\nPublicat el 22/04/2016 per Rasola\nCada primavera, ens fitxem que en boscos de Pins, hi ha bosses blanques de l’eruga, hi ha llocs amb mes o menys afectació i extensió, que cal fer un control periòdic per evitar danys importants al bosc. Les larves de l’Eruga del Pi, mengen les fulles del pins i defoliant l’arbre, però aquesta plaga només és letal en alguns casos d’arbres molt joves, per ho en altres el devil·lita i poden ser atacats els arbres per altres insectes o fongs. El nom científic és : “Thaumetopoea pityocampa “ Us passo als noms que rep aquest eruga a reu d’Espanya :\n“Procesionaria del pino” ( En general)\n“Cuc de pi o arna del pi “(Cataluña)\n“Piñu-mozorro” (País Vaso). Per mes amplia informació podeu consultar a :\no be, a :\nNo sols les erugues afecten al bosc, també pot ser que se’n tingui en els pins de les parcel·les dels xalets de les Urbanitzacions, cosa que cada propietari tindrà de mirar de combatre. IMPORTANT :\nCal tenir en compta, que l’eruga que forma fileres a principis de la primavera i que pot ser molt perillosa per les nostres mascotes sobre tot pels gossos. Les erugues tenen uns pels urticants que quan es claven sobre la pell o boca de les nostres mascotes produeixen una reacció al·lèrgica que pot arribar a causar-li la mort. Axo vol dir, que si veiem sintemes d’ofec i/o altres, caldrà portar-ho al veterinari urgentment.\nRecull de dades : wikipedia, sanitat de la Generalitat, Infojardin.\nL'entrada va ser publicada el aiguabarreig i etiquetada Bosc, L’eruga del Pi, Pins, Urbanitzacions per Rasola. Guarda l'enllaç permanent.\n2 pensaments sobre “L’eruga del Pi”\nrondaller el 27/04/2016 a les 13:38 va dir:\nM’esgarrifa aquest insecte. Un dia era sota la fresca d’uns pins i sense adonar-me em va caure polsim de les erugues. Quina mala setmana vaig passar fins curar-me!\nRasola el 27/04/2016 a les 13:55 va dir:\nHola Alfons :\nEfectivament, cal anar en cura, no tant sols amb el gossos, com el cas de la meva gossa que al ser jove, van tefenajan i vaig tindre que corra que s’ofagava per haber tocat en la boca una eruga del pi ; els humans cal anar molt en cura també, donat com en el teu cas et va afectar i sobre tot els dies de vent.\nApa, gràcies i ves fent bons articles com els que fas amb informació acurada. Salut


Diblogacions: L’ESCOLÀSTICA AL SEGLE XXI\nQuan estudies l’èxit de l’escolàstica t’adones que no és debades. Un sistema religiós tan vigorós i amb tanta acceptació només es pot donar perquè és inherent a l’ésser humà i, a més, hui dia està tan vigent com el primer dia, en la seua vessant del segle XXI, o de la nostra era. Però, a més, quan dic que és inherent a l’ésser humà, ho faig amb l’única ambició de donar a conèixer la seua simplicitat.\nSi s’havien d’assimilar els sabers que arribaven per tot arreu a la casta i pura Europa medieval, una teologia que romanguera ferma i robusta s’haguera trencat en mil péntols. Però, assimilar-ho tot amb la vella fórmula de la distinció de sabers ―saber racional/saber revelat― va ser la gran conquesta de la casta sacerdotal. Pensant i raonant s’arribava fins a la porta de la saviesa, però no es passava d’allí. Per penetrar en el vertader saber, havies de ser un il·luminat i tindre eixe no sé què que et diferencia de la resta i que s’aprenia en els seminaris.\nEl vertader saber es trobava en la contemplació i en l’assimilació del missatge diví; la resta era la mediocritat. Les creences eren el paraigua sobre el que s’aixoplugaven les idees, i no al contrari. Realment, el sistema era dogmàtic, i la racionalitat, una xicoteta ombra entre tanta llum divina. Però, hui som escolàstics, també: tant o més que fa uns quants segles. El sistema actual es diu racionalisme i els científics, metges, físics, genetistes, etc., no fan més que enrocar-se en la seua raó i il·luminar-nos amb els dogmes.\nLa religió d’abans, ara es diu ciència. La ciència d’abans, hui es diu mentida, o imaginació, i està proscrita. Sembla que encara no s’han adonat que l’ésser humà sobreviu perquè té la capacitat d’enganyar-se a si mateix. De fet, quan pensem en el passat, per exemple, ens hem d’esforçar molt per recordar coses dolentes... Oblidem i ens enganyem. I ens creiem la mentida de Déu i la de Buda, si cal. I sobrevivim a tot; fins i tot, m’han dit que hi ha hagut gent que ha sobreviscut a la Ruta del bacalao ―però que quede clar que, d’açò, no tinc proves.\nL’escolàstica és perfecta perquè és humana i té la proporcionalitat exacta entre la veritat i la mentida. La ciència, salvant les distàncies, també: manté eixe equilibri entre la ficció i la realitat de les persones. Un individu esdevé racional perquè ha estudiat algun grau de ciències i, després, ha fet un màster, pensa la gent. Altra mentida que ve a corroborar eixe equilibri entre els dos pols humans que hui es diu llibertat i que, en el fons, ningú se la creu.\nEtiquetas: ciència, escolàstica, saber racional, saber revelat, teologia\nL'escolàstica només va confirmar que un occident impregnat de filosofia grega i pragmatisme llatí no estava preparada per acceptar la cega fe semítica i la va tindre que quadrar amb paral·lelismes acceptables a estos nous pobles incapaços de creure només perquè sí... personalment n'estic orgullós.\n10 de desembre de 2014 a les 22:03\nA mi també m'agrada molt! És com això que diuen que "a Déu el que és de Déu i a César, el que és de César". No barregen les coses.\n22 de desembre de 2014 a les 15:48


Marzà destaca que el CEIP José Mollá de Canals és un dels projectes més innovadors dels patis coeducatius - Portal de Xàtiva\nInicio Municipios Canals Marzà destaca que el CEIP José Mollá de Canals és un dels...\nEl conseller d’Educació, Cultura i Esport, Vicent Marzà, ha visitat aquest dimarts la localitat de Canals. En concret, s’ha interessat pel pati inclusiu del CEIP José Mollá de Canals junt amb l’alcaldessa de la localitat, Mai Castells, per a conéixer de primera mà la nova configuració d’aquest espai de l’escola com a exemple i model d’organització de l’espai a l’aire lliure que comparteixen xiquetes i xiquets.\nEn aquest sentit, el conseller Vicent Marzà ha volgut agrair “el gran treball que ha realitzat la comunitat educativa del centre i les bones pràctiques educatives que s’han fomentat des de l’Ajuntament de Canals, amb Mai al capdavant”.\n“El nostre pati ha de transformar-se en un espai de joc, de moviment, de relacions socials òptimes, de descobriments, experiments i d’aprenentatges, de coeducació i inclusió” assenyalava el professorat del CEIP José Mollá. Amb aquesta premissa s’ha aconseguit establir un pati educatiu que compta amb 17 actuacions que estan relacionades amb el reciclatge, l’esport, la solidaritat, la lectura, la igualtat o els jocs populars. Entre elles, destaquen les activitats de “Dibuixe el meu món”; “Jardí lector”;“Siguem ecològics”; “Amb ritme” o “Compartim l’amistat”, entre altres més.\nDurant la visita, Marzà ha conegut els diferents espais del centre escolar com són el rocòdrom, el jardí lector, l’espai de la natura, la biblioteca, els diferents patis, així com l’espai dedicat a la música.\nEl conseller també ha parlat sobre la construcció del nou IES Francesc Gil explicant que “estem treballant amb Mai Castells i el seu equip per a garantir unes infraestructures educatives òptimes a l’alumnat de Canals i per això estem col·laborant perquè les obres de construcció del nou IES Francesc Gil comencen al llarg de 2022 amb una inversió de 9,7 milions d’euros”.\nMarzà, junt amb l’alcaldessa i regidors i regidores, també ha visitat el Trinquet Municipal de Canals on es trobava el pilotari canalí José Ramón Yániz “Xerra”, el qual li ha ensenyat la instal·lació on el conseller ha destacat les grans dimensions del trinquet.\nCEIP José Mollá de Canals


Actualitzada 16/10/2019 a les 16:11\n© Els embotits servien sobretot per omplir el rebost de cara a l'hivern.\nNo fa gaires anys, la matança del porc era tot un esdeveniment. Els homes mataven i tallaven l’animal, les dones preparaven posteriorment els diversos productes, alguns que calia consumir aviat com la carn, i els que es podien conservar com el pernil, l’embotit, els fumats... L’ocasió era alguna cosa més que el sacrifici d’un animal, ja que familiars, amics i veïns ajudaven la família amfitriona durant tot el dia en un ambient de festa.\nLa matança es feia durant la tardor o hivern, quan ja s’havien acabat les feines de la collita. Un dels dies més triats era l’11 de novembre, Sant Martí (a cada porc li arriba el seu ídem, diu el refrany). La tardor era el moment d’omplir el rebost per a l’hivern. El porc constituïa gran part la dieta càrnia de moltes famílies, exceptuant les aus i esporàdiques les vegades en què es consumien altres carns. Pernil, llom, botifarres, cansalada i altres derivats porcins servien per acumular energia de cara a les llargues jornades de feina amb molt desgast físic.\nTot i que la carn de porc s’ha descrit sovint com un aliment poc saludable, hi ha peces magres com el llom i el rellom que contenen menys greix que un filet de vedella. La majoria de greixos que conté són instaurats i és rica en proteïnes, potassi, ferro i seleni.\nAitor Gomà elabora un Pa d’embotit, Jordi Marsol una Coca de llardons i Jordi Companys ens presenta Tres tapes en què l’embotit és el protagonista.


El preu de la llum marca el dissabte més car de la història i el segon màxim absolut amb 306,33 euros/MWh\nPublicat 18/12/2021 11:11CET\nEl preu mitjà de l'electricitat al mercat majorista aconsegueix aquest dissabte els 306,33 euros el megavat hora (MWh), xifra que suposa que serà el dissabte més car de la història i el segon màxim registre fins avui.\nD'aquesta manera, el preu de la llum es manté per sobre de la cota dels 300 euros per tercer dia consecutiu, malgrat el lleuger descens de la cotització (-0,92%) --cosa habitual els caps de setmana per la caiguda de la demanda-- en comparació amb la d'aquest divendres, 17 de desembre, que es va registrar el màxim valor de la sèrie històrica amb 309,2 euros/MWh.\nL'encariment de la llum és del 27,88% si es compara amb el mateix dia de fa una setmana, mentre que puja un 523,8% en comparació amb el 18 de desembre del 2020, és a dir, s'ha multiplicat per més de sis.\nEl preu màxim de la llum aquest dissabte serà entre les 21.00 i les 22.00 hores, amb 342,03 euros/MWh, mentre que el preu mínim serà de 265,77 euros entre les 05.00 i les 06.00 hores, segons les dades que ha publicat l'Operador del Mercat Ibèric d'Energia (OMIE) i que ha recollit Europa Press.\nDESEMBRE JA SUPERA ELS 200 EUROS/MWH DE MITJANA\nDesembre va començar sent un mes marcat per una gran volatilitat, amb caigudes en la mitjana d'alguns dies fins a uns 100 euros/MWh i amb certs repunts que superen àmpliament la cota dels 200 euros/MWh i ara dels 300 euros/MWh.\nNo obstant això, des del 9 de desembre el preu de la llum no ha baixat dels 200 euros i en l'última setmana s'ha disparat, situant el preu mitjà mensual en 235 euros, és a dir, 35 euros més que el passat octubre, el mes amb la mitjana més cara fins avui.\nRÈCORD EN LA FACTURA DE DESEMBRE\nSegons una anàlisi de Facua-Consumidors en Acció, si es mantenen les mateixes tarifes la resta del mes, l'última factura de l'any aconseguiria els 134,45 euros per a l'usuari mitjà, un 94,1% per sobre dels 69,28 euros del desembre del 2020.\nEl rebut de l'usuari mitjà aquest any ha augmentat un 15,1% pel que fa al 2018. Així, davant els 77,18 euros de fa tres anys, la factura mitjana mensual arriba ja als 90,87 euros. No obstant això, el Govern central continua confiant que aquest any els habitatges acabin pagant el mateix que al 2018.\n"La factura elèctrica de desembre hauria de ser negativa perquè el president Sánchez i la ministra Ribera complissin la promesa que aquest any els consumidors pagaran el mateix que al 2018 quan es descompti l'IPC. Així, perquè s'aconseguís aquest objectiu, un usuari mitjà hauria de rebre una factura en què la companyia li tornés 12 euros quan acabi aquest mes", assenyala el secretari general de Facua, Rubén Sánchez.\nFins ara, el paquet de rebaixes fiscals que va aprovar el Govern central contempla la baixada del 21% al 10% de l'IVA, la suspensió de l'impost de generació al 7% que paguen les empreses, i la rebaixa de l'impost especial elèctric del 5,11% al 0,5%, mínim legal.


🚨 Homofòbia en Nules: Assalten una casa per penjar la bandera LGTBI\nAssalten una casa per penjar en el balcó la bandera del col·lectiu LGTBI en Nules\nLa casa assaltada és la segona residència de l'actor valencià Jordi Ballester\ndijous, 9 de juliol 2020 - 17:40h\nImatge de la posada de la bandera LGTBI en l'Ajuntament de Nules | Twitter\nEn les últimes setmanes, s'han produït, en la localitat de Nules, en la comarca de la Plana Baixa (Castelló), diferents actes i manifestacions homòfobes que han indignat a personatges públics i als mateixos veïns, que han creat dos eslògans que s'han fet virals en les xarxes socials: 'Nules és diversitat' i 'No agressions homòfobes en Nules'.\nSegons informa 'Mediterráneo', l'últim fet ha tingut com a víctima a l'actor valencià Jordi Ballester, que ha sigut assaltat en la casa que té en la platja. Els assaltants han tirat alguns litres d'oli damunt de la taula de la terrassa, a on estava col·locada la bandera del col·lectiu LGTBI.\nL'actor ha explicat que ell i el seu germà van posar esta bandera en el balcó «per a commemorar el mes de l'orgull» i ha animat als seus seguidors de les xarxes socials a què denuncien públicament estes actuacions a través de l'eslògan 'No agressions homòfobes en Nules'.\nL'alcalde va donar suport a l'actor\nCom a conseqüència, l'alcalde de la localitat, David García, ha donat suport a l'actor amb estes paraules: «L'odi no té cabuda en el nostre municipi i hem de perseguir-lo i combatre'l».\nA demés, l'acte simbòlic de col·locació de la bandera LGTBI en l'ajuntament també va motivar una reacció de similars característiques. En els perfils municipals de les xarxes socials van aparéixer missatges homòfobs que van comptar amb el rebuig popular i van motivar una campanya coneguda com 'Nules és diversitat'.\n"Una menor es rescatada per dos banyistes en una platja de València" "Desmantellen una organització criminal de contraban de tabac en València"


Actuacions – ÈRIC VINAIXA\nEl passat 24 de Desembre RAC1 celebrava el seu Nadal particular des del Palau de la Música de Barcelona. Acomiadant el 2013 i amb l’aforament ple, totes les estrelles mediàtiques de la radio hi van participar per fer d’aquesta jornada un dia memorable. L’ Èric Vinaixa (amb la col·laboració de l’equip d’ “El Saber més…\nPer adminEV, Fa 8 anys 8 de gener de 2014 ,\nPer adminEV, Fa 9 anys 2 d'octubre de 2013 ,\nEl passat 30 de Setembre, l’ Èric Vinaixa va ser entrevistat a “Al cap del dia” . Un programa de la XTVL conduit per Vicent Sanchis. Just després, i seguint amb la promoció del seu nou disc (“Insinuacions”, PICAP 2013) va interpretar “Imants”. Per tancar el programa, va escollir “Time to miss you“.\nEl passat divendres 30 d’agost, l’ Èric Vinaixa va obrir amb la seva música la gala de presentació de la nova temporada de RAC1, que va tenir lloc al Teatre de Tarragona. El músic va interpretar “Imants”, del disc “Insinuacions”, davant d’un teatre ple a vessar. A continuació podeu veure el vídeo de Saber més…\nPer adminEV, Fa 9 anys 1 de setembre de 2013 ,\nTest, entrevista i actuació al programa “Bat de sol” de la Xarxa de Televisons Locals\nÈric Vinaixa va ser el convidat del programa “Bat de sol” de la Xarxa de Televisions Locals, emès el divendres 23 d’Agost. No deixeu de veure a l’Èric Vinaixa més distès, divertit i personal en els següent vídeo!\nPer adminEV, Fa 9 anys 28 d'agost de 2013 ,\nÈric Vinaixa presenta “Insinuacions” a “Els Matins” de TV3\nÈric Vinaixa interpreta “Imants” al programa “Els Matins” de TV3, presentat per l’Helena Garcia Melero. Aquí teniu el video de l’actuació i l’entrevista posterior: Nota: Si no pots visualitzar correctament el vídeo pots visitar directament el web de TV3 a la carta.\nPer adminEV, Fa 9 anys 30 de juliol de 2013 ,\nActuació a “Els matins de TV3”: La clau de tot ets tu\nPer adminEV, Fa 10 anys 16 d'agost de 2012 ,\nActuació al “Tot és molt confús”\n“Love of my life” al Palau Moxó


Vols que el teu centre sigui capaç d’avaluar el que queda d'aquest curs?\nA tan sols\nun clic de fer-ho\nFes clic i accedeix a una simulació en línia d'Avalua\nInforma't, prova-ho i... et convencerem!\nAvaluació per indicadors competencials - Portafolis digital competencial\nRespositoris d'indicadors - Integració de centres, alumnes i famílies\nEina d'equip directiu\nAvalua t'aporta molt i en molts aspectes\nUna plataforma web de recolzament a l'avaluació competencial. Això és Avalua.\nEl millor indicador de qualitat del nostre centre és la manera d’avaluar tot el procés d'aprenentatge:\nEstigues a l'avantguarda del canvi i no esperis al final.\nPortafolis digital competencial\nNo només és una eina d'avaluació: fem un històric de l’alumnat pel que fa a les competències assolides pels alumnes en la seva estada al centre.\nT’oferim del nostre sistema els indicadors més adequats a cada cas. També els pots crear de zero, adaptant-los a les teves necessitats.\nIntegració de centres, alumnes i famílies\nSiguem transparents i integrem alumnes i famílies en el seguiment de les avaluacions, amb veu activa dins del procés.\nInformació rellevant abans d'acabar el trimestre: consulta i fes seguiment, veu estadístiques i fes, aviat, una anàlisi de situacions anòmales.\nCentre educatiu modern\nLa suma de l’avaluació competencial amb el nostre centre el farà un agent proactiu, integrador, ecològic i TICnificador.\nInforma't de com et pot ajudar\nFes clic a sobre de a qui representes per tenir més informació.\nFes clic aquí per anar a veure una explicació detallada de com pot millorar el funcionament del centre.\nFes clic aquí per anar a veure una explicació detallada de com pot ajudar a l'equip directiu.\nFes clic aquí per anar a veure una explicació detallada de com pot ajudar als mestres i professors.\nFes clic aquí per anar a veure una explicació detallada de com pot ajudar als alumnes i les famílies.\nEls preus depenen, en gran part, del nombre d'alumnes que utlitzaran la plataforma.\nAixò es reflexa en 3 dels 4 conceptes que sumen el cost total: implantació, utilització del servei, allotjament de l'aplicació i gestió del sistema.\nPer tenir informació més datallada de cadascun dels conceptes contacta amb nosaltres.\n< 100 alumnes\n[0-20]€ /mes de gestió\n100 < alumnes < 400\n[0-30]€ /mes de gestió\n> 400 alumnes\n8-12 € /alumne/any\nCaldrà estudiar el cas particular\n(*) En cas de voler un allotjament particular caldrà estudiar les característiques requerides per determinar el preu d'aquest concepte.\n(**) Consultar els bonus existents per tal d'abaratir el cost per alumne/any.\n"Frase Artur Vidal"\n"Frase de Edu Planas"\nFes clic aquí per anar a veure els dubtes i preguntes més freqüents.\nConeix l'equip directiu d'Avaluacció\nPosa'ns cara. Aquests sóm els que intentem que la vostra tasca sigui més fàcil.\nÁngel Cruz Director creatiu, de mitjans i metodòleg\nSóc pare, mestre, Artesà Digital... i fan del senyor Lobo, de Pulp Fiction. La senzillesa, l'anonimat i l'efectivitat del personatge, unit a un tracte directe però subtilment íntim i pròxim; m'alineen al cent per cent per a intentar imitar-lo com a persona i educador.\nCom a consultor o docent, des que aplico els valors del senyor Lobo realitzo accions més efectives, relacions més intenses i duradores i una retroalimentació contínua d'aprenentatges d'anada i tornada. O sigui, economia circular de l'educació.\nGerard Vidal CEO i director tecnològic.\nFill de mestres, formador vocacional i enginyer informàtic de formació. Molts anys he estat amb la disjuntiva sobre "què vull ser de gran". M'encanta el món de l'educació y la formació i d'altra banda m'atrapa tota la part creativa de construir solucions per ajudar a millorar el dia a dia de les persones.\nHe estat informàtic, formador i emprenedor. Amb aquest projecte vaig trobar l'oportunitat de gaudir d'aquests dos món que tant m'apassionen: educació i informàtica.\nEm deixes ajudar-te?\n(+34) 679 56 25 66\n(+34) 656 81 95 47